internet vaartha 141 Views
న్యూఢిల్లీ : భారత్‌లో అమెజాన్‌పెట్టుబడులు మరో 300 కోట్ల డాలర్లకు చేరుతున్నాయి. మొత్తం పెట్టుబడులు భారత్‌లో 500కోట్ల డాలర్లకు చేరినట్లు అమెజాన్‌ ప్రకటించింది. అంతేకా కుండా భారత్‌లో రూపర్ట్‌ మరోధక్‌ స్టార్‌, అమెరికన్‌ టవర్‌ కంపెనీ, ఎమర్సన్‌ వంటిభారీ కంపెనీలు పెద్దఎత్తున పెట్టుబడులు పెట్టేందుకు ముందుకువస్తున్నాయి. సీటెల్‌ కేంద్రంగా పనిచేస్తున్న ఇ-కామర్స్‌ కంపెనీ అమెజాన్‌ భారీ ఎత్తున భారత్‌ లో విస్తరణ చేపట్టింది. ప్రస్తుత దేశీయ కంపెనీ ఫ్లిప్‌కార్ట్‌కు గట్టిపోటీఇస్తోంది. మంగళవారం వాషింగ్టన్‌ డిసిలోప్రధాని మోడీని కలిసి చర్చలు జరిపిన అనంతరం భారత్‌లో తమ మొత్తం పెట్టుబడులు 500కోట్ల డాలర్లకు ఉంటాయని వెల్లడించారు. కంపనీ 2014లోనే భారత్‌కు 200 కోట్లు పెట్టుబడులు పెడుతున్నట్లు ప్రకటించింది. మొత్తం అమెరికన్‌ కంపెనీలు 45 బిలియన్‌డాలర్ల పెట్టుబడులు భారత్‌కుప్రకటించాయి. మూడేళ్ల కాలవ్యవధిలో ఈపెట్టుబడులు ఉంటాయని యుఎస్‌ ఇండియా బిజినెస్‌ కౌన్సిల్‌ రౌండ్‌టేబుల్‌ సమావేశంలో ప్రకటించారు. ఈ మొత్తం తాత్కాలికమేనని రానున్నరోజుల్లో ఈ మొత్తం రెట్టింపు అయినా ఆశ్చర్యపోనవసరంలేదని వాణిజ్యమండలి ప్రకటిం చింది. డిజిటల్‌ ఇండియాపై ఎన్‌డిఎ కార్యాచరణ ఇందుకు ఊతంఇస్తోంది. అమెజాన్‌తోపాటు ఇతర కంపెనీలో స్టార్‌గ్రూప్‌ ఐదు బిలియన్‌ డాలర్ల పెట్టుబడులు ప్రకటించింది. మీడియా ప్లాట్‌ఫామ్స్‌ టివి, వెబ్‌, వినోదరంగాల్లో పెట్టుబడులు ఉంటా యని ప్రకటించింది. భారత్‌మార్కెట్‌లో అపార అవకాశాలు కనిపిస్తున్నాయని ప్రకటించింది. స్టార్‌సిఇఒ ఛైర్మన్‌ ఉదయ శంకర్‌ మాట్లాడుతూ భారత్‌లో విదేశీ ఇన్వెస్టర్లకు మీడియా రంగంలో మంచి అవకాశాలున్నాయన్నారు.యుఎస్‌ఐబిసి అధ్య క్షుడు ముకేష్‌ ఆగి మాట్లాడుతూ అమెరికన్‌ టవర్‌ కంపెనీ, ఎమర్స్‌ వంటి కంపెనీలు 400 కోట్ల డాలర్లు, 100 కోట్ల డాల ర్లు చొప్పున పెట్టుబడులు ప్రకటించాయన్నారు. 90నిమిషాల పాటు ప్రధాని మోడీతో జరిగిన సమావేశంలో ఇన్వెస్టర్లనుంచి సానుకూలత వ్యక్తం అయిందన్నారు.  ఈకామర్స్‌ రంగంలో విదేశీ ప్రత్యక్ష పెట్టుబడులకు సంబంధించి స్థానికవనరుల కొను గోళ్లు వంటి వాటిని సడలించాలని విదేశీ సంస్థలు కోరుతు న్నాయి. ప్రస్తుతం యాపిల్‌ కంపెనీ ఈనిబంధనపైనే భారత్‌తో సంప్రదింపులు జరుపుతోంది. అయిత అమెరికా పర్యటనలో యాపిల్‌సంస్థ మోడీతో ఈ ప్రతిపాదనపై చర్చించలేదని తేలింది. 2014లో భారత్‌కు వచ్చిన జెఫ్‌ బిజోస్‌ భారత్‌ పెట్టుబ డులను పెంచుతామని ఆనాడే ప్రకటించారు. తిరిగి మంగళ వారం అమెరికాలో అదనపు పెట్టుబడులు ప్రకటించారు. భారత్‌లో ఈ ఏడాది అమెజాన్‌ వెబ్‌సర్వీసెస్‌ క్లౌడ్‌ రీజియన్‌ ను ప్రారంభించాలని చూస్తోంది. అమెజాన్‌ అతిపెద్ద సాఫ్ట్‌వేర్‌ ఇంజినీరింగ్‌ అభివృద్ధి కేంద్రం అమెరికా బయట తొలిసారి హైదరాబాద్‌లో ప్రారంభిస్తోంది. అమెజాన్‌తో పోలిస్తే సచిన్‌ బన్సాల్‌, బిన్ని బన్సాల్‌ అధ్వర్యంలోని ఫ్లిప్‌కార్ట్‌ నిధుల సమీకరణ మందగమనంతో ఉంది. 2007 నుంచి చూస్తే 320కోట్ల డాలర్లుగా ఉన్నాయి. ప్రస్తుతం అమెజాన్‌ పెంచిన పెట్టుబడులతో ఈ రెండు సంస్థల మధ్య పోటీ పెరుగు తుంది. అమెరికా పర్యటనలో మోడీ ఇండో అమెరికా వాణిజ్య మండలి 41వ వార్షికసదస్సులో మాట్లాడారు. 20మందికి పైగా సిఇఒలతో సంప్రదింపులు జరిపారు. సిస్కో జాన్‌ ఛాంబర్స్‌, అమెజాన్‌ జెఫ్‌బిజోస్‌, ఎబ్బట్‌ రాబర్ట్‌ఫోర్డ్‌, అమె రికా టవర్‌ కార్పొరేషన్‌ జేమ్స్‌ టైక్లెట్‌, బోయింగ్‌ మార్క్‌ అల్లెన్‌, సిగ్నా డేవిడ్‌ కోర్డాని, లఖీద్‌ మార్టిన్‌ మారిల్లన్‌ హ్యూ సన్‌, మాస్టర్‌కార్డ్‌ అజ§్‌ు బంగా, పెప్సికో ఇంద్రానూయీ వంటివారున్నారు. భారత్‌పరంగా సన్‌ఫార్మా దిలీప్‌ సంగ్వి, టిసిఎస్‌ నుంచి ఎన్‌.చంద్రశేఖరన్‌, విప్రో అబిదాలి నీముచ్‌వాలా, టెక్‌ మహీంద్ర సిపి గుర్నాని, సిఐఐ అధ్యక్షుడు నౌషాద్‌ ఫోర్బ్స్‌,ప్రెసిడెంట్‌ డిజిగ్నేట్‌ శోహనా కామినేని వంటివారున్నారు. ఇండో యుఎస్‌ వాణిజ్యమండలి ఛైర్మన్‌ జాన్‌ఛాంబర్‌ 2014 సెప్టెంబరులోనే మండలి కంపెనీలు 41 బిలియన్‌ డాలర్లు పెట్టుబడులు పెడతాయని ప్రకటించారు. రెండేళ్లలోపే 20శాతం కంపెనీలు ఇప్పటికే 28 బిలియన్‌ డాలర్లు పెట్టుబడులు పెట్టాయన్నారు. వచ్చే రెండు, మూడేళ్ల లో మరింత పెరుగుతాయని ప్రకటించారు. వచ్చే ఐదేళ్లలో భారత్‌ మరింత వృద్ధిచెందుతునన దేశంగా మారుతుందని, అభివృద్ధిచెందుతున్న దేశాలకే కాకుండా మొత్తంప్రపంచానికి భారత్‌ప్రధాని ఒక రోల్‌మోడల్‌గా నిలుస్తారని ప్రశంసించారు.